stanford-oval/wikipedia huggingface dataset:
Anna Drijver

Anna Drijver
Anna Drijver (s. 1. lokakuuta 1983 Haag, Etelä-Hollanti, Alankomaat) on alankomaalainen näyttelijä ja malli.
Drijver on saanut ballerinan koulutuksen, ja 15-vuotiaasta asti hän on työskennellyt mallina. Drijver valmistui Amsterdamin teatterikoulusta vuonna 2008. Hän on esiintynyt muun muassa elokuvissa Bride Flight (2008), Stricken – eräänlaista rakkautta (2009) ja Loft (2010). Drijver on esiintynyt lisäksi useissa alankomaalaisissa televisiosarjoissa. Hän on avoliitossa näyttelijä Benja Bruijningin kanssa.
Aiheesta muualla

Anna Drijverin kotisivut
Anna Drijver Internet Movie Databasessa. (englanniksi)
Alexander von Bach

Alexander von Bach, Josef Kriehuberin litografia vuodelta 1849.
Alexander von Bach (4. tammikuuta 1813 Loosdorf – 12. marraskuuta 1893 Wien) oli itävaltalainen poliitikko, joka toimi Itävallan sisäministerinä vuosina 1849–1859 ja loi maahan keskitetyn hallinnon, joka palveli uusabsolutismin tarpeita.
Bach oli alkuperäiseltä ammatiltaan asianajaja ja vallankumouksen puhjetessa vuonna 1848 hänet tunnettiin aluksi liberaalina oppositiomiehenä. Tultuaan saman vuoden heinäkuussa oikeusministeriksi hän kuitenkin käänsi linjansa. Nyt Bach puolusti keisarin absoluuttista veto-oikeutta ja vaati suurmaanomistajille taloudellista korvausta vastineena maaorjuuden lakkauttamisesta. Wienissä lokakuussa syntyneen kansannousun aikana hän joutui epäsuosionsa vuoksi pakenemaan pääkaupungista, mutta jatkoi oikeusministerinä myös uudessa halltuksessa. Kesäkuussa 1849 hän siirtyi sisäministeriksi. Sisäministerinä Bach loi Itävaltaan keskitetyn hallinnon ja kontrollijärjestelmän sekä ajoi taantumuksellista politiikkaa, johon kuului lehdistönvapauden vähentäminen ja oikeudenkäyntien julkisuudesta luopuminen. Bach pääosin saneli hallituksen politiikan vahvan pääministerin Felix zu Schwarzenbergin kuoltua vuonna 1852. Hän tuki myös klerikalismia ja vuonna elokuussa 1855 paavin kanssa solmittu konkordaatti oli pitkälti hänen aikaansaannostaan. Taantumuksellisesta maineestaan huolimatta Bachin hallinto sai aikaan myös joitain edistysaskeleita: koko valtakunnasta tehtiin yhteinen tullialue, maaorjuuden lakkauttaminen vietiin loppuun ja koulujärjestelmää kehitettiin. Bach sai paronin aatelisarvon vuonna 1854.
Koska Bachia pidettiin Itävallassa absolutistisen ja ultramontanistisen suuntauksen johtavana edustajana, hän joutui eroamaan hallituksesta poliittisen ilmapiirin muuttuessa vuonna 1859. Sen jälkeen hän oli vuoteen 1867 maansa lähettiläänä Pyhän istuimen luona.
Aiheesta muualla

Kuvia tai muita tiedostoja aiheesta Alexander von Bach Wikimedia Commonsissa
Anna Deparnay-Grunenberg

| Anna Deparnay-Grunenberg |
| --- | --- |

Euroopan parlamentin jäsen
 2.7.2019–  
Ryhmä:  Vihreät/EFA
Henkilötiedot
Syntynyt: 5. kesäkuuta 1976 (ikä 48) Berliini, Länsi-Saksa
Kansalaisuus:  saksalainen
Tiedot
Puolue:  Liittouma 90/Vihreät
Aiheesta muualla
anna.deparnay-grunenberg.eu
Anna Deparnay-Grunenberg (s. 5. kesäkuuta 1976 Berliini, Länsi-Saksa) on saksalainen poliitikko. Deparnay-Grunenberg edustaa Liittouma 90/Vihreät-puoluetta. Deparnay-Grunenberg on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa Vihreät / Euroopan vapaa allianssi -ryhmää.
Aiheesta muualla

Kuvia tai muita tiedostoja aiheesta Anna Deparnay-Grunenberg Wikimedia Commonsissa
Anna Deparnay-Grunenberg Euroopan parlamentin jäsenet. Euroopan parlamentti.
Anna Pursiainen

| Anna Pursiainen |
| --- | --- |

Henkilötiedot
Syntynyt: 12. maaliskuuta 2003 (ikä 21) Espoo
Kansalaisuus:   Suomi
Uran tiedot
Laji:  pikajuoksu
Seura:  Espoon Tapiot
Valmentaja:  Eeva Kantomäki
Anna Pursiainen (s. 12. maaliskuuta 2003 Espoo) on suomalainen  pikajuoksija, joka edustaa Espoon Tapioita. Hänen valmentajansa on Eeva Kantomäki.
Pursiainen karsiutui 100 metrin alkuerissä alle 20-vuotiaiden EM-kilpailuissa 2021 ja 100 metrin välierissä saman ikäluokan MM-kilpailuissa 2021. EM-kisoissa hän oli mukana myös Suomen pikaviestijoukkueessa. Alle 20-vuotiaiden MM-kisoissa vuonna 2022 Pursiainen selviytyi sekä 100 että 200 metrillä välieriin ja oli mukana myös Suomen pikaviestijoukkueessa. Samana vuonna hän oli osana Suomen pikaviestijoukkuetta mukana ensimmäisissä aikuisten arvokisoissaan, Münchenin EM-kilpailuissa. Alle 23-vuotiaiden EM-kilpailuissa Espoossa 2023 Pursiainen jäi alkueriin sekä 100 että 200 metrillä ja oli mukana finaaliin selvinneessä pikaviestijoukkueessa.
Pursiainen saavutti sisäratojen SM-kilpailuissa 60 metrin juoksussa kultaa 2023 ja hopeaa 2020. Viestissä hän sai hopeaa 2021 ja pronssia 2022 ja 2023. Kalevan kisoissa hän on saavuttanut pronssia 100 metrin juoksussa 2023.
Ennätyksikseen Pursiainen on juossut 60 metrillä (hallissa) 7,39 (2023), 100 metrillä 11,46 (2023) ja 200 metrillä 23,77 (2023).
Johannes-passio

Johannes-passio on Raamatun Johanneksen evankeliumin kertomukseen (Joh. 18:1−19:42) Jeesuksen kärsimyksistä pohjautuva sävellys, passio. Tunnetuin Johannes-passioista on J. S. Bachin Johannes-passio.
Johannes-passioita

Johannes-passio (1580) säv. Orlando di Lasso
Johannes-passio (1605) säv. William Byrd
Johannes-passio (1666) säv. Heinrich Schütz
Johannes-passio säv. Carl Philipp Emanuel Bach
Johannes-passio (1724) säv. Johann Sebastian Bach
Johannes-passio "Der Fromme stirbt"  (1774) säv. Gottfried August Homilius
Passio Domini Nostri Jesu Christi secundum Joannem (1982) säv. Arvo Pärt
Johannes-passio (2000) säv. Sofia Gubaidulina
Johannes-passio (2008) säv. James MacMillan
Jone Delai

Jone Delai (s. 5. syyskuuta 1967 Naidrodro, Viti Levu) on fidžiläinen entinen yleisurheilija. Hän kilpaili vuoden 1996 kesäolympialaisissa Atlantassa. Hän osallistui siellä miesten 100 metrin juoksuun ja 4 × 100 metrin viestijuoksuun, mutta putosi molemmissa ensimmäisellä kierroksella. Delain henkilökohtaiset ennätykset ovat 100 metrin juoksussa 10,26 (1997) ja 200 metrin juoksussa 21,22 (1995).
Angry Beavers

| Angry Beavers> The Angry Beavers |
| --- | --- |

Tyyli:  animaatio
Kestoaika:  22 min
Luoja(t):  Mitch Schauer
Pääosissa:  Richard Horvitz Nick Bakay
Alkuperämaa:   Yhdysvallat
Alkuperäiskieli:  amerikanenglanti
Verkko:   Nickelodeon  Nickelodeon
Esitetty:  19. huhtikuuta 1997 – 11. marraskuuta 2001
Jaksoja:  63
Tuotanto
Tuotantoyhtiö(t):  Gunther-Wahl Productions Nickelodeon Animation Studios
Palkinnot
Voitetut:  Annie (1997) WAC Winner (1998)
Ehdokkuudet:  Annie (1997, 1998, 1999, 2000) Golden Reel (1998, 2000) Daytime Emmy (2001)
Aiheesta muualla
IMDb 
Angry Beavers (engl. The Angry Beavers) on yhdysvaltalainen Annie-palkittu piirrossarja, jonka loi Mitch Schauer. Sarjasta tuotettiin yhteensä 63 jaksoa, jotka esitettiin vuosien 1997–2001 välisenä aikana. Siinä seikkailivat majavaveljekset Daggett ja Norbert Beaver, jotka muuttivat pois kotoa.
Juoni

Norbert ja Daggett ovat hauskaa pitäviä majavia, jotka muuttavat pois kotoa, kun heidän vanhemmat saavat uuden pesueen. Veljekset etsivät itselleen oman kodin, jossa he voivat tehdä mitä haluavat. Pian Norbert ja Daggett huomaavat, ettei yksin asuminen ole yhtä juhlaa, ja heidän huonot piirteensä tulevat esille.
Hahmot

Daggett Beaver
Norbert Beaver
Stump
Barry
Bing
Treeflower
Isä ja äiti
Oxnard Montalvo
Ääninäyttelijät

| 0 | 1 | 2 |
| --- | --- | --- |
|  Richard Horvitz  | … |  Daggett   |
|  Nick Bakay  | … |  Norbert   |
|  John Garry  | … |  Barry, Pesukarhu   |
|  Tom Kane  | … |  Oxnard Montalvo, Jim, Jack Stagger   |
|  Cynthia Mann  | … |  Treeflower   |
|  Victor Wilson  | … |  Bing   |
|  Gregg Berger  | … |  Kuuluttaja, Bill Licking, sivuäänet   |
|  Susan Blakeslee  | … |  Hen   |
|  Lori Alan  | … |  Haisunäätä   |
|  Edward Asner  | … |  Risk Keeper   |
|  Rob Paulsen  | … |  Terrence   |
|  Candi Milo  | … |  Tanya   |
|  Tara Strong  | … |  Nurse Trudy   |
|  Adrienne Barbeau  | … |  Toluca Lake   |
Aiheesta muualla

TV.com[vanhentunut linkki]
Retrojunk
John Carter (lehti)

John Carter oli vuosina 1978–1979 ilmestynyt sarjakuvalehti, jonka alaotsikko Atlanticin julkaistessa sitä oli Marsin sankari, ja kun julkaisijaksi tuli Lehtimiehet, alaotsikoksi tuli Avaruuden Tarzan. Lehteä ilmestyi kaikkiaan 12 numeroa. Sarjakuvalehti perustui Edgar Rice Burroughsin Mars-kirjasarjaan.
Aiheesta muualla

Alkuperäiset sarjakuvat ja niiden kansikuvat
John Cockerill

John Cockerill
John Cockerill (3. elokuuta 1790 Haslingden, Lancashire, Englanti – 9. kesäkuuta 1840) oli belgialainen tehtailija. Hän oli syntynyt Haslingdenissa Lancashiressa Englannissa ja muutti isänsä William Cockerillin luo Belgiaan, jossa hän jatkoi sukunsa villankäsittelykoneiden rakennustraditiota. Hän perusti rautaruukin ja konesuunnittelu- ja rakennusyrityksen John Cockerill & Cie., joka tuli tunnetuksi brittiläisen teollisuustekniikan levittämisestä Euroopassa.
John Cockerill tuli Belgian Verviersiin 12-vuotiaana isänsä luokse, joka silloin oli siellä menestynyt koneenrakentajana. Isä William oli vuonna 1799 salakuljettanut kehruukoneen osia Ruotsin kautta Verviersiin ja perustanut sinne konepajan. Vuonna 1807 yrityksen toiminta siirrettiin Liègeen, ja John otti 17-vuotiaana veljensä Charles Jamesin kanssa vastuun tehtaan johtamisesta. Isä William vetäytyi vuonna 1813 liiketoiminnasta ja jätti yritystensä hoidon pojilleen. Vuonna 1823 John osti veljensä ulos yrityksestä. Vuoteen 1830 mennessä Cockerillin yrityksestä oli kasvanut Manner-Euroopan suurin teollisuusyritys, johon kuului hiili- ja rautakaivoksia, masuuneja, valssaamoja ja konepajoja.
Apu

Apu tarkoittaa seuraavia:
Apu, suomalainen aikakauslehti
Auran palokunnan urheilijat, APU, auralainen urheiluseura
Apu, ratsastajan hevoselle antama merkki
Apu, vuonna 1899 valmistunut suomalainen jäänmurtaja
Apu, vuonna 1907 valmistuneen jäänmurtaja Tarmon nimi vuosina 1963–1969 sekä 1970
Apu, vuonna 1969 valmistunut suomalainen jäänmurtaja
Apu Nahasapeemapetilon, piirroshahmo televisiosarjassa Simpsonit
APU, englannin sanoista auxiliary power unit, lentokoneiden apuvoimalaite
APU, Accelerated Processing Unit, AMD:n käyttämä termi suorittimesta, jossa CPU ja GPU yhdistetään samalle sirulle
Apu-trilogia, vuosina 1955–1959 valmistunut intialainen elokuvasarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”APU”, voi hakea sivunnimihaulla, laajalla sivunnimihaulla tai tekstihaulla.
Aloisia Kirschner

| Aloisia Kirschner |
| --- | --- |
 Aloisia Kirschner eli Ossip Schubin
Henkilötiedot
Syntynyt: 1854
Kuollut: 1934 (79–80 vuotta)
Ammatti:  kirjailija
Kirjailija
Salanimi: Ossip Schubin
Äidinkieli: saksa
Tuotannon kieli: saksa
Pääteokset:  Boris Lensky (1889)
Aiheesta muualla
Löydä lisää kirjailijoitaKirjallisuuden teemasivulta
Aloisia (Lola) Kirschner, kirjailijanimi Ossip Schubin, (1854–1934) oli tšekkiläis-itävaltalainen kirjailija. Hänen isänsä oli tilanomistaja, hänen sisarensa taidemaalari Marie Kirschner. Hän julkaisi salanimellä Ossip Schubin romaaneja, joissa hän kuvasi etupäässä itävaltalaisia sotilas- ja aatelispiirejä sekä sitä kansainvälistä seuraa, johon hän tutustui oleskellessaan äitinsä ja sisarensa kanssa Wienissä, Roomassa, Pariisissa, Brysselissä ja Monte Carlossa. Hän kirjoitti teoksensa taitavaan ja loisteliaaseen, mutta samalla hyvin maneerimaiseen tyyliin. Kirschnerin novelleista ja romaaneista mainittavia ovat esimerkiksi Ehre (1882), Mal’ occhio (1884), Gloria victis (1885), Asbein (1888), Boris Lensky (edellisen jatko, 1889, kirjailijan merkittävin teos), Ein müdes Herz (1892), Finis Poloniæ (1893), Gebrochene Flügel (1894), Maximum (1896), Vollmondzauber (1899), Slawische Liebe (1900), Refugium peccatorum (1903).
Aiheesta muualla

Kuvia tai muita tiedostoja aiheesta Aloisia Kirschner Wikimedia Commonsissa
Jousiammunta kesäolympialaisissa 1988

Jousiammunta
Vuoden 1988 kesäolympialaisten jousiammunta järjestettiin 27. syyskuuta – 1. lokakuuta 1988 Hwarang Archery Parkissa, Soulissa, Etelä-Koreassa. Tämä oli yhdeksäs kerta kun laji oli mukana olympialaisten ohjelmassa. Mukana oli 146 osanottajaa 41 eri maasta, joista miehiä oli 84 ja naisia 62. Tapahtumia oli neljä.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Miesten yksilökilpailu |  Yhdysvallat Jay Barrs |  Etelä-Korea Park Sung-Soo |  Neuvostoliitto Vladimir Ješejev |
| Miesten joukkuekilpailu |  Etelä-KoreaChun In-Soo Lee Han-Sup Park Sung-Soo |  YhdysvallatJay Barrs Richard McKinney Darrell Pace |  Yhdistynyt kuningaskuntaSteven Hallard Richard Priestman Leroy Watson |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Naisten yksilökilpailu |  Etelä-Korea Kim Soo-Nyung |  Etelä-Korea Wang Hee-Kyung |  Etelä-Korea Yun Young-Sook |
| Naisten joukkuekilpailu |  Etelä-KoreaKim Soo-Nyung Wang Hee-Kyung Yun Young-Sook |  IndonesiaLilies Handayani Nurfitriyana Saiman Kusuma Wardhani |  YhdysvallatDeborah Ochs Denise Parker Melanie Skillman |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Etelä-Korea | 3 | 2 | 1 | 6 |
| 2. |  Yhdysvallat | 1 | 1 | 1 | 3 |
| 3. |  Indonesia | 0 | 1 | 0 | 1 |
| 4. |  Yhdistynyt kuningaskunta | 0 | 0 | 1 | 1 |
| 4. |  Neuvostoliitto | 0 | 0 | 1 | 1 |
John Carter Cash

| John Carter Cash |
| --- | --- |
 John Carter Cash vuonna 2015.
Henkilötiedot
Syntynyt: 3. maaliskuuta 1970 (ikä 54)
Ammatti:  laulaja-lauluntekijä, muusikko, tuottaja
Muusikko
Aktiivisena:  1985–
Tyylilajit:  country
Aiheesta muualla
johncartercash.com
  [ Muokkaa Wikidatassa ] [ ohje ]  
John Carter Cash (s. 3. maaliskuuta 1970) on yhdysvaltalainen countrylaulaja, lauluntekijä ja musiikkituottaja. Hän on Johnny Cashin ja June Carter Cashin ainoa yhteinen lapsi.
Diskografia

Bitter Harvest, 2003
Alexander Karim

| Alexander Karim |
| --- | --- |

Henkilötiedot
Syntynyt: 26. toukokuuta 1976 (ikä 48) Helsingborg, Ruotsi
Puoliso:  Malin Karim
Näyttelijä
Aktiivisena:  2000–
Merkittävät roolit:  Niklas Saxlid (Johan Falk)
Aiheesta muualla
IMDb 
Alexander Karim (s. 26. toukokuuta 1976 Helsingborg, Ruotsi) on ruotsalainen näyttelijä ja ohjaaja. Hän on esiintynyt lähinnä televisiossa, muun muassa Arne Dahl ja Johan Falk -televisioelokuvissa.
Karim on ohjannut lyhytelokuvat Rampljus (2000), Smiling Faces (2002), The Apple Tree (2003), Marrakech (2004) ja 3 minuter (2006)
Alexander Karimin vanhemmat ovat kotoisin Ugandasta, josta he pakenivat Idi Aminin hallintoa Ruotsiin 1970-luvulla. Karimilla on kaksi veljeä Baker ja Othman, jotka ovat myös elokuva-alalla. Vuonna 1985 Karim muutti Yhdysvaltoihin opiskelelemaan näyttelemistä, ja hän palasi takaisin Ruotsiin vuonna 2000.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Fyra kvinnor | Fyra kvinnor | Alexander |
| 2003 | Capricciosa | Capricciosa | Kamal |
| 2005 | Det odödliga | Det odödliga | Adrian |
| 2005 | Om Sara | Om Sara | Pelle |
| 2006 | Du & jag | Du & jag | Steve |
| 2006 | Unelmista totta - jos luoja suo | Om Gud vill | Mohammed |
| 2009 | Äntligen midsommar! | Äntligen midsommar! | Micke |
| 2012 | Zero Dark Thirty | Zero Dark Thirty | Vanki |
| 2013 | Passagerare | Passagerare | Sila |
| 2014 | Dying of the Light | Dying of the Light | Muhammad Banir |
| 2014 | Lev stærkt | Lev stærkt | Jobbe |
| 2015 | Veijarikopla – Täydellinen suunnitelma | Jönssonligan - Den perfekta stöten | Ragnar Vanheden |
| 2019 | Ring Mamma! | Ring Mamma! | Alex |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 2005 | En decemberdröm | En decemberdröm | Vaktis | 7 jaksoa |
| 2005 | Lasermies | Lasermannen | Beraki | 2 jaksoa |
| 2009 | Babajoun perhe | Familjen Babajou | Isä | 2 jaksoa |
| 2011 | Varg Veum: Mustat lampaat | Varg Veum: Svarte får | Alexander Latoor | Televisioelokuva |
| 2012 | Johan Falk: Koodinimi Lisa | Johan Falk: Kodnamn Lisa | Niklas Saxlid | Televisioelokuva |
| 2012 | Johan Falk: Soluttautuja | Johan Falk: Barninfiltratören | Niklas Saxlid | Televisioelokuva |
| 2012 | Johan Falk: Organisaatio Karayan | Johan Falk: Organizatsija Karayan | Niklas Saxlid | Televisioelokuva |
| 2012 | Johan Falk: Kaikkien ryöstöjen äiti | Johan Falk: Alla råns moder | Niklas Saxlid | Televisioelokuva |
| 2012 | Johan Falk: 107 patrioottia | Johan Falk: De 107 patrioterna | Niklas Saxlid | Televisioelokuva |
| 2012 | Johan Falk: Pelin säännöt | Johan Falk: Spelets regler | Niklas Saxlid | Televisioelokuva |
| 2013–2014 | Hubotit – melkein ihmisiä | Äkta människor | Douglas | 7 jaksoa |
| 2014 | Söder om Folkungagatan | Söder om Folkungagatan | Mårten | 4 jaksoa |
| 2014–2016 | Tyrant | Tyrant | Ihab Rashid | 30 jaksoa |
| 2015 | Johan Falk: Päätös | Johan Falk: Slutet | Niklas Saxlid | Televisioelokuva |
| 2015 | Johan Falk: Teljetty | Johan Falk: Lockdown | Niklas Saxlid | Televisioelokuva |
| 2015 | Johan Falk: Veritimantit | Johan Falk: Blodsdiamanter | Niklas Saxlid | Televisioelokuva |
| 2015 | Johan Falk: Hiljaista diplomatiaa | Johan Falk: Tyst diplomati | Niklas Saxlid | Televisioelokuva |
| 2015 | Arne Dahl: Juhannusyön uni | Arne Dahl: En midsommarnattsdröm | Bengt Åkesson | Televisioelokuva |
| 2015 | Arne Dahl: Kuolinmessu | Arne Dahl: Dödsmässa | Bengt Åkesson | Televisioelokuva |
| 2015 | Arne Dahl: Pimeyden kutsu | Arne Dahl: Mörkertal | Bengt Åkesson | Televisioelokuva |
| 2018–2020 | Advokaten | Advokaten | Frank Nordling | 18 jaksoa |
| 2020 | Heikolla jäällä | Thin Ice | Viktor Baker | 6 jaksoa |
| 2020 | We Got This | We Got This | Alex | 6 jaksoa |
| 2022 | Pedot | Pedot | Sigur Johanson | 8 jaksoa |
Aiheesta muualla

Alexander Karim Internet Movie Databasessa. (englanniksi)
John Coletta

John Coletta (1932 – 9. heinäkuuta 2006) oli brittiläinen musiikkimanageri ja -tuottaja. Hän toimi managerina muun muassa Deep Purple-, Whitesnake-, Rainbow- ja Praying Mantis -yhtyeille. Deep Purplen johtoryhmään hän kuului vuodet 1968–1976, ja hän oli usein mukana myös yhtyeen kiertueilla.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Johanna Sällström

| Johanna Sällström |
| --- | --- |
 Johanna Sällström vuonna 1997
Henkilötiedot
Koko nimi:  Johanna Maria Ellinor Berglund-Sällström
Syntynyt: 30. joulukuuta 1974 Tukholma, Ruotsi
Kuollut: 13. helmikuuta 2007 (32 vuotta) Malmö, Ruotsi
Ammatti:  näyttelijä
Puoliso:  Albin Sällström (vih. 2000; ero 2002)
Lapset:  1
Näyttelijä
Aktiivisena:  1993–2006
Merkittävät roolit:  Linda Wallander
Aiheesta muualla
IMDb 
Elonet
AllMovie
Svensk Filmdatabas
Johanna Maria Ellinor Berglund-Sällström (30. joulukuuta 1974 Tukholma – 13. helmikuuta 2007 Malmö) oli ruotsalainen näyttelijä, joka tuli tunnetuksi Henning Mankellin rikos­romaaneihin perustuvan Kurt Wallander -elo­kuva­sarjan Linda Wallanderina.
Ura

Säll­ström esiintyi ensi kerran näyttelijänä jo 19-vuotiaana Ruotsin television Tre Kronor -sarjassa. Hänen varsinainen läpi­murtonsa oli trillerissä Under ytan, josta hän voitti Ruotsin elo­kuva­instituutin Guld­bagge-palkinnon parhaasta nais­pää­osasta. Linda Wallanderin roolissa Säll­ström näytteli ensimmäisen kerran vuonna 2004 elo­kuvassa Ennen routaa. Säll­ström ehti esiintyä yhteensä 13 Wallander-elo­kuvassa. Muita hänen elo­kuviaan ovat muun muassa Yhteinen onni ja Tunnustus. Elo­kuvien lisäksi Sällström näytteli teatterissa sekä koti­kaupungissaan Malmössä että Ystadissa.
Yksityiselämä

Säll­ström kuoli 32-vuotiaana kotonaan 13. helmi­kuuta 2007 uni­lääkkeiden yli­annostukseen. Hän oli päässyt saman päivän aamuna kotiin psykiatrisesta hoidosta. Kuolin­syy oli itsemurha. Säll­ström oli kärsinyt vakavasta masennuksesta läpi­käytyään vuonna 2004 Aasian tsunamin. Hänen perheeseensä kuului vuonna 2002 syntynyt tytär, joka teki itse­murhan vuonna 2014.
Johanna Säll­strömin kuolema sai Henning Mankellin tuntemaan syyllisyyttä ja tuskaa, joka esti häntä kirjoittamasta suunnittelemiaan kahta Linda Wallanderista kertovaa kirjaa. Myös Wallander-elo­kuva­sarjan toisesta tuotanto­kaudesta Linda Wallander jätettiin pois.
Filmografia

Wallander-elokuvat:
Ennen routaa (2005)
Kylä­hullu (2005)
Veljekset (2005)
Pimeys (2005)
Afrikkalainen (2005)
Heikkous (2005)
Mastermind (2005)
Valo­kuvaaja (2005)
Peite­nimi (2006)
Pilvi­linna (2006)
Veri­side (2006)
Jokeri (2006)
Salaisuus (2006)
Aiheesta muualla

”Hon jobbade väldigt hårt” Afton­bladet.  15.2.2007. (ruotsiksi)
Koivisto, Elina: Wallander-elo­kuvat katkesivat traagiseen kuolemaan 32-vuotiaana. Ilta-Sanomat 2.12.2021.
Alois Šmolík

Alois Šmolík vuonna 1929.
Alois Šmolík (16. huhtikuuta 1897 Býšovec – 28. heinäkuuta 1945 Brno) oli tšekkiläinen lentokonesuunnittelija. Hän suunnitteli etenkin yksimoottorisia koulukoneita. Hän oli Letov-yhtiön pääsuunnittelija 1920- ja 1930-luvuilla.
Šmolikin kehittämät lentokoneet

Letov Š-1
Letov Š-2
Letov Š-3
Letov Š-4
Letov Š-5
Letov Š-6
Letov Š-7
Letov Š-8
Letov Š-12
Letov Š-13
Letov Š-14
Letov Š-16
Letov Š-18
Letov Š-19
Letov Š-20
Letov Š-21
Letov Š-22
Letov Š-25
Letov Š-28
Letov Š-31
Letov Š-32
Letov Š-33
Letov Š-39
Letov Š-50
Anna Sterky

| Anna Sterky |
| --- | --- |

Henkilötiedot
Muut nimet:  Ane Cathrine Sterky
Syntynyt: 18. huhtikuuta 1856 Kööpenhamina, Tanska
Kuollut: 15. toukokuuta 1939 (83 vuotta) Tukholma, Ruotsi
Ammatti:  ammattiyhdistysjohtaja, poliitikko, toimittaja
Puoliso:  Peder Jensen (1878–1893) Fredrik Sterky (elivät avioitumatta yhdessä 1891–1900)
Ane Cathrine "Anna" Sterky (os. Nielsen; 18. huhtikuuta 1856 Kööpenhamina, Tanska – 15. toukokuuta 1939 Tukholma, Ruotsi) oli tanskalais-ruotsalainen ammattiyhdistysjohtaja, sosiaalidemokraattinen poliitikko, toimittaja ja naisasianainen.
Sterky syntyi köyhään työläisperheeseen Kööpenhaminassa. Hän oli nuorin kahdeksasta sisaruksesta ja ryhtyi ompelijattareksi. Sterky kiinnostui jo varhain ammattiyhdistystoiminnasta ja liittyi vuonna 1883 ompelijattarain ammattiyhdistykseen, jonka puheenjohtajaksi nousi pari vuotta myöhemmin. Pohjoismaisessa työläiskokouksessa Kristianiassa (nyk. Oslo) vuonna 1890 hän tapasi ruotsalaisen sosiaalidemokraatin Fredrik Sterkyn, josta tuli hänen avomiehensä. Pari muutti seuraavana vuonna Ruotsiin ja Sterky erosi tanskalaisesta miehestään Peter Jensenistä vuonna 1893.
Sterkyt asuivat aluksi Göteborgissa, jossa Fredrik työskenteli Ny Tid -lehdelle ja Anna avusti häntä sekä jatkoi ammattiyhdistysliikkeen parissa toimimista. Vuonna 1898 Fredrik valittiin LO:n ensimmäiseksi puheenjohtajaksi ja Sterkyt muuttivat Tukholmaan. Fredrik kuitenkin kuoli keuhkokuumeeseen vuonna 1900. Anna siirtyi tämän jälkeen työskentelemään sosiaalidemokraattisen puolueen keskustoimistolle, lisäksi hän oli edelleen mukana naisten ammattiyhdistystoiminnassa. Vuonna 1905 hänen aloitteestaan perustettiin Morgonbris-lehti, jota hän toimitti vuoteen 1908.
Erityisen tärkeää Sterkylle oli aviottomien äitien tilanteen parantaminen. Hänen mielestään raskaaksi tulleen naisen jättävä mies olisi tullut työväenliikkeen taholta tuomita yhtä jyrkästi kuin lakkorikkuri. Hän arvosteli muutenkin sosiaalidemokraattien suhtautumista naisasiaan muun muassa silloin, kun puolueen johto päätti lykätä vaatimustaan naisten äänioikeudesta kunnes yleinen äänioikeus olisi toteutunut miehillä.
Sterky on haudattu Norra begravningsplatsen -hautausmaalle Tukholman pohjoispuolelle.
Anna Sterkyn muistomerkki Norra Bantorgetilla Tukholmassa.
Aiheesta muualla

Kuvia tai muita tiedostoja aiheesta Anna Sterky Wikimedia Commonsissa